Jelaskan Kemenangan Sulla dan penyelesaian dari Lucius Cornelius Sulla dalam bahasa melayu

Pada tahun 86 BC, selepas kejayaan Sulla dalam Pertempuran Orchomenos, dia pada awalnya menghabiskan sedikit masa menetapkan kembali kuasa Rom. Wakilnya kemudiannya sampai bersama armada yang diarah untuk dikumpulkan dan Sulla sedia untuk menawan kembali pulau Greek yang terlepas sebelum menyeberang ke Asia Kecil. Tentera Rom kedua di bawah pimpinan Flaccus ketika itu bergerak melalui Macedonia dan memasuki Asia Kecil. Selepas penawanan Philippi, sisa pasukan Mithridatic menyeberang Hellespont untuk mengelak dari pasukan Rom. Pasukan Rom di bawah pimpinan Fimbria digalakkan untuk menjarah dan menimbulkan kekecohan besar ketika ia lalu, menimbulkan masalah antara Flaccus dan Fimbria. Flaccus merupakan seorang yang berdisplin ketat dan tingkah-laku leftenannya mendorong kepada pertelingkahan antara mereka.

Pada satu tahap ketika tentera ini menyeberangi Hellespont ketika mengejar pasukan Mithridates, Fimbria kelihatannya memulakan pemberontakan menentang Flaccus. Sungguhpun kelihatan kecil sahaja sehingga tidak menyebabkan kesan segera di medan, Fimbria dilucutkan jawatannya dan diperintah kembali ke Rom. Bagaimanapun, perjalanan balik termasuk berhenti di bandar pelabuhan Byzantium, dan di sini Fimbria mengambil pimpinan garison, disebalik meneruskan perjalanan kembali. Apabila Flaccus mendengar hal tesrebut dia menggerakkan tenteranya ke Byzantium untuk menghentikan pemberontakan ini, tetapi pergi kearah kemusnahan dirinya sendiri. Tenteranya lebih sukakan Fimbria (tidak menghairankan memandangkan dia membenarkan penjarahan) dan pemberontakan menyeluruh meletus. Flaccus cuba melarikan diri, tetapi ditawan dan tidak lama kemudian komander Konsular dihukum bunuh. Dengan penghapusan Flaccus, Fimbria mengambil alih pucuk pimpinan.

Pada tahun berikutnya (85 BC) Fimbria membawa pertempuran ke Mithridates ketika Sulla terus beroperasi di Kepulauan Greek di Aegean. Fimbria dengan pantas mencapai kemenangan mutlak ke atas sisa pasukan Mithridatic dan bergerak ke ibu negara Pergamum. Dengan kesemua harapan berkecai bagi Mithridates, dia lari dari Pergamum ke bandar persisiran Pitane. Fimbria, mengejar, mengepong bandar tersebut, tetapi tidak memiliki armada bagi menghalang Mithridates lepas lari melalui laut. Fimbria meminta legate Sulla, Lucullus untuk membawa armadanya datang bagi menghalang Mithridates, tetapi kelihatannya Sulla mempunyai rancangan yang lain.

Sulla kelihatannya sedang berunding secara peribadi dengan Mithridates bagi mengakhiri perang. Dia ingin menawarkan syarat mudah dan menamatkan sebarang kesulitan secepat mungkin. Lebih cepat ia dikendalikan, lebih pantas dia dapat menyelesaikan masalah politik di Rom. Dengan memikirkan hal ini, Lucullus dan tentera lautnya enggan membantu Fimbria, dan Mithridates 'lolos' ke Lesbos. Kemudian di Dardanus, Sulla dan Mithridates bersemuka bagi merundingkan syarat perdamaian. Dengan Fimbria mengembalikan penguasaan Rom di bandar-bandar di Asia Kecil, kedudukan Mithridates tidak tertahan sepenuhnya. Tetapi Sulla, memikirkan hal Rom, menawarkan syarat serdahana yang luar biasa. Mithridates terpaksa menyerahkan keselua penaklukannya (yang Sulla dan Fimbria telahpun berjaya merampas kembali), menyerahkan sebarang tahanan Rom, memberikan armada 70 buah kapal kepada Sulla bersama bekalan, dan membayar ufti 2,000 hingga 3,000 talent emas. Sebagai pertukaran, Mithridates dibenarkan mengekalkan kerajaan asalnya dan mendapat kembali gelaran "sahabat rakyat Rom."

Bagaimanapun hal di timur masih belum diselesaikan. Fimbria mendapat kuasa penuh di jajahan Asia dan memimpin penindasan kejam terhadap mereka yang terbabit menentang Rom, dan mereka yang kini menyokong Sulla. Tidak mampu meninggalkan tentera yang berpotensi merbahayakan di belakangnya, Sulla menyeberang ke Asia. Dia mengejar Fimbria ke pangkalannya di Thyatira di mana Fimbria yakin dengan keupayaannya untuk mematahkan serangan. Fimbria, bagaimanapun, mendapati bahawa orang-orangnya tidak mahu terbabit dengan penentangan terhadap Sulla dan ramai yang melarikan diri atau enggan bertempur dalam pertempuran yang akan berlaku. Merasakan semuanya musnah, Fimbria membunuh diri, sementara tenteranya menyertai Sulla.

Untuk memastikan ketaatan tentera Fimbria dan veterennya, yang tidak suka dengan ringan pada Mithridates, musuh mereka, Sulla kini mula menghukum jajahan Asia. Tentera veterennya diagih sepanjang jajahan dan dibenarkan memeras kekayaan masyarakat tempatan. Denda berat dikenakan pada jajahan bagi menggantikan cukai yang tidak di bayar sepanjang pemberontakan mereka dan kos perperangan.

Pada permulaan tahun 84 BC, Cinna, yang masih merupakan seorang konsol di Rom, berhadapan dengan kekacauan kecil dikalangan puak Illyrian. Mungkin sebagai satu cubaan mendapatkan pengalaman bagi tentera yang diharapkannya untuk menandingi pasukan Sulla, atau untuk membuktikan kepada Sulla bahawa pihak Senat turut memiliki kekuatannya sendiri, Cinna membentuk tentera bagi menangani masalah Illyrian ini. Lebih memudahkan lagi, punca kekacauan ini terletak betul-betul di antara Sulla dan laluannya ke Rom. Cinna terlalu mendesak orang-orangnya untuk menduduki kedudukan di Illyria dan membuat gerakan paksa melalui gunung yang diselitupi salji yang membuatkan Cinna dibenci tenteranya. Tidak lama selepas meninggalkan Rom, Cinna direjam dengan batu sehingga mati oleh orang-orangnya sendiri. Mendengarkan mengenai kekosongan kuasa yang terjadi di Rom, Sulla mengumpulkan tenteranya dan mula bergerak buat kali kedua ke ibu kota.

Pergerakan Kali Kedua ke Rom

Pada tahun 83 BC Sulla menyediakan 5 legionnya dan meninggalkan 2 legion yang sebelumnya di bawah Fimbria untuk mengekalkan keamanan di Asia Kecil. Pda musim bunga tahun itu, Sulla menyeberangi Adriatik dengan armada besar dari Patrae, barat Corinth, ke Brundisium dan Tarentum di tumit Itali. Mendarat tanpa tentangan, dia diberikan peluang yang mencukupi bagi persedian untuk perperangan yang akan berlaku.

Di Rom, konsol yang baru dilantik, Lucius Cornelius Scipio Asiaticus dan C. Norbanus mengerah dan menyediakan tentera mereka sendiri bagi menghalang Sulla dan melindungi kerajaan Republikan. Norbanus yang pertama bergerak dengan tujuan menghalang kemaraan Sullan di Canusium. Kalah teruk, Norbanus terpaksa berundur ke Capua tetapi tiada rehat. Sulla mengekori musuh yang ditewaskannya dan memenangi satu lagi kemenangan dalam tempoh yang singkat. Sementara itu Asiagenus turut berbaris ke selatan dengan tenteranya sendiri. Bagaimanapun, Asiagenus atau tenteranya, kelihatannya tidak memiliki kecenderungan untuk bertempur. Di bandar Teanum Sidicinum, Sulla dan Asiagenus berjumpa berhadapan untuk berunding dan Asiagenus menyerah tanpa bertempur. Tentera yang dihantar untuk menghentikan Sulla teragak-agak uantuk bertempur dengan veteren yang berpengalaman, dan pastinya dengan gesaan pengitip Sulla, meninggalkan tujuan mereka, sebaliknya menyertai pihak Sulla. Tinggal tanpa tentera, Asiagenus tidak memiliki banyak pilihan kecuali untuk bekerja sama dan tulisan Cicero berikutnya mencadangkan bahawa kedua-dua mereka telah berbincang mengenai banyak perkara berkaitan kerajaan Rom dan Perlembagaan.

Sulla membenarkan Asiagenus meninggalkan kem-nya, benar-benar mempercayai bahawa Asiagenus sebagai penyokongnya. Asiagenus kemudiannya dijangka menghantar syarat kepada Senat tetapi sebaliknya terus membatalkan sebarang buah fikiran untuk menyokong Sulla sebaik sahaja dibebaskan. Sulla kemudiannya mengistiharkan dihadapan umum bahawa bukan sahaja Asiagenus akan dihukum kerana menentangnya, tetapi semua orang yang terus menentangnya selepas pengkhianatan ini akan berhadapan dengan akibat yang buruk. Sungguhpun begitu, dengan tiga kejayaan pantas Sulla, keadaan bertukar menjadi semakin baik pada pihaknya. Ramai yang memegang kuasa, yang belum mengambil bahagian dengan jelas, kini memilih untuk menyokong Sulla. Yang pertama dari mereka adalah Q. Caecilius Metellus Pius yang memerintah Afrika. Musuh lama Marius, dan dengan itu juga terhadap Cinna, memilih untuk memberontak secara terbuka menentang pasukan Marian di Afrika. Bantuan tambahan datang dari Picenum dan Sepanyol. Dua dari tiga triumvir akan datang memilih untuk menyokong matlamat Sulla dalam usahanya mendapatkan kuasa. Marcus Licinius Crassus berbaris masuk dengan tentera dari Sepanyol, dan kemudiannya akan memainkan peranan penting semasa Pintu Masuk Colline. Anak muda Pompeius Strabo (penyembelih Asculum semasa Perang Social), menubuhkan tenteranya sendiri dari kalangan veteren bapanya dan memberi sokongannya pada Sulla. Pada usia 23, dan tidak pernah memegang jawatan Senator, Pompey mencelahkan dirinya dalam arena politik dengan sokongan tentera.

Walau bagaimanapun, perang terus berlarutan dengan pihak Asiagenus menubuhkan tentera pertahanan lain. Kali ini dia menumpukan Pompey, tetapi sekali lagi tenteranya meninggalkannya dan menyertai musuhnya. Akibatnya, rasa terdesak timbul di Rom ketika pengakhiran tahun 83. Pihak Senate melantik kembali Papirius Carbo, Konsol bersama lama Cinna, untuk penggal ketiganya, dan Gaius Marius yang Muda, 26 tahun anak kepada jeneral hebat, untuk penggal pertamanya. Berharap untuk memberi inspirasi pada penyokong Marian sepanjang dunia Rom, kerahan bermula dengan hebatnya dikalangan puak Itali yang sentiasa taat pada Marius. Sebagai tambahan, mereka yang mungkin menyokong Sulla dibunuh. Praetor bandar L. Junius Brutus Damasippus memimpin penyembelihan Senator yang kelihatannya cenderung kepada pasukan penceroboh, satu lagi peristiwa pembunuhan dalam putaran keganasan sebagai alat politik pada Akhir Republik.

Ketika kempen tahun 82 BC bermula, Carbo membawa pasukannya ke utara bagi menentang Pompey ketika Marius bergerak menentang Sulla di selatan. Cubaan bagi mengalahkan Pompey gagal dan Metellus bersama pasukan Afrikanya bersama Pompey mengukuhkan Itali Utara bagi Sulla. Di Selatan, Marius muda mengumpul hos besar Samnites yang pasti kehilangan pengaruh dengan penguasaan anti-popular Sulla di Rom. Marius bersemuka dengan Sulla di Sacriportus dan kedua pasukan bertempur dalam pertempuran yang panjang dan mendesak. Pada akhirnya, ramai pengikut Marius berpaling tadak menyertai Sulla dan dia tidak memiliki pilihan tetapi berundur ke Praeneste. Sulla mengekori anak musuh ketatnya dan mengepong bandar tersebut, meninggalkan orang bawahannya sebagai ketua. Sulla sendiri bergerak ke utara bagi menekan Carbo, yang telah mengundur ke Etruria bagi menghalang antara Rom dan pasukan Pompey dan Metellus.

Pertempuran tidak menentu berlangsung antara pasukan Carbo dan Sulla tetapi Carbo mengetahui bahawa matlamatnya telah gagal. Berita tiba mengenai kekalahan Norbanus di Gaul, dan dia turut berpaling tadah menyertai Sulla. Carbo, terperangkap antara tiga tentera musuh dan tanpa harapan untuk diselamatkan, lari ke Afrika. Ia bagaimanapun bukanlah berakhirnya tentangan, kerana sisa pasukan Marian kembali berkumpul dan berusaha beberapa kali untuk membantu Marius muda di Praeneste. Satu pasukan Samnite di bawah Pontius Telesinus menyertai usaha bantuan tetapi gabungan tentera masih gagal mengatasi Sulla. Disebalik terus untuk cuba menyelamatkan Marius, Telesinus bergerak ke utara untuk mengancam Rom.

Pada 1 November 82 BC, kedua pasukan bertemu dalam pertempuran di Pintu pagar Colline, hanya di luar Rom. Pertempuran adalah besar dan amat sengit dengan kedua pihak pasti kejayaan mereka akan menyelamatkan Rom. Sulla ditolak kuat di sayap kiri dan keadaan amat merbahaya sehinggakan dia dan orang-orangnya ditolak membelakangi dinding kota. Pasukan Crassus, bertempur di sebelah sayap kanan Sulla bagaimanapun berjaya mengatasi sayap musuh dan mengundurkan mereka. Pasukan Samnites dan the Marian mengalah dan lari. Pada akhirnya, lebih 50,000 pejuang kehilangan nyawa mereka dan Sulla berdiri sendirian sebagai tuan pada Rom.